Staatshoofde praat in Pretoria oor Lesotho | Netwerk24
Deur Sarel van der Walt 14 September 2017 13:34
Pres. Jacob Zuma sal Vrydag in Pretoria met die staatshoofde van Tanzanië, Namibië, Swaziland en Angola oor die probleme in Lesotho vergader.
Zuma het die vergadering as voorsitter van die Suider-Afrikaanse Ontwikkelingsgemeenskap (SAOG) belê.
Die voortslepende probleme in Lesotho het onlangs vererger toe twee senior weermagoffisiere lt.genl. Khoantle Motsomotso, hoof van die weermag, doodgeskiet het.
’n Verslag van ’n ministeriële feitesending na Maseru, die hoofstad van Lesotho, sal onder meer op die vergadering van die staatshoofde bespreek word.
Dié vergadering sal deur ’n ministeriële vergadering voorafgegaan word.
Suid-Afrika, Angola en Mosambiek het reeds soldate na Lesotho gestuur om die situasie te stabiliseer.
Meer oor: Angola | Swaziland | Tanzanië | Namibië | Vergadering | Lesotho
‘Lesotho nie volhoubaar as onafhanklike land’
Lesotho-aanslae ‘terugslag vir land’